Masca Morții Roșii
Prima traducere în limba română a fost publicată anonim sub titlul „În Maelström” în ziarul "Țara", anul II, 1904, nr. 346, 347 și 348. Povestirea a fost tradusă apoi de Ion Vinea și publicată sub titlul „O pogorîre în Maelström” (alternativ „O pogorîre în Maelstrom”) în vol. "Cărăbușul de aur și alte povestiri", editat în 1957 de ESPLA, apoi, cu unele mici modificări, în Colecția „Povestiri științifico-fantastice” (nr. 33/1957, pp. 20-32, și nr. 250/1965, pp. 17-24), periodic de literatură pentru tineret editat de revista "Știință și Tehnică", și în vol. "Scrieri alese" (vol. I), editat în 1963 de Editura pentru Literatură Universală din București; traducerea a fost reeditată ulterior și de alte edituri. Alte traduceri au fost realizate de Liviu Cotrău (publicată sub titlul „O coborâre în Maelström” în volumul "Masca Morții Roșii: schițe, nuvele, povestiri (1831-1842)", editat în 2012 de Editura Polirom din Iași) și de Gabriel Mălăescu (publicată sub titlul „O coborâre în Maelström” în volumul "Prăbușirea casei Usher", editat în 2013 de Editura MondoRo din București).